ودع هواك

ودع هواك

 كلمات 
ودع هواك وانساه وانساني

عمر اللى فات ما ح يرجع تاني

كان حلم وراح انساه وارتاح

ودع هواك ودع

علمت قلبي ازاي يتألم

خليت دموع العين تتكلم

توهت ميلي جددت ويلي

آه وبعد ايه رايح تتندم

ما راح زمانك ويا زماني

عمر اللى فات ما ح يرجع تاني

كان حلم وراح انساه وارتاح

ودع هواك ودع

سقيتني كاس حبك وحنانك

خليتني فوت الكل عشانك

بعد انشغالي وطول الليالي

جازيتني ع الود بهجرانك

ومهما تبكي وتترجاني

عمر اللى فات ما ح يرجع تاني

كان حلم وراح انساه وارتاح

ودع هواك ودع

تصنيف:اغانى محمد عبدالمطلب
تصنيف:اغانى باللغه المصريه
تصنيف:كلمات اغانى